Diari Oficial de la Generalitat Valenciana


Sumari del DOGV 9150, del 13-08-2021 (2021/8571)

Informació pública de la tramitació i de l'atorgament de llicències d'obres, així com d'activitats, en l'illa de sòl urbà delimitada pels carrers de Ventura Navarro, de Rafael Duyos i de Leopoldo Pardines i l'avinguda de Joaquín Poveda.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9150

Data del DOGV
:   13-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8571


Data del document
:   02-08-2021

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * pla d'urbanisme

Informació pública de la tramitació i de l'atorgament de llicències d'obres, així com d'activitats, en l'illa de sòl urbà delimitada pels carrers de Ventura Navarro, de Rafael Duyos i de Leopoldo Pardines i l'avinguda de Joaquín Poveda. [2021/8571]  
En compliment del que es disposa en l'article 68.4 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, es publica la part dispositiva de l'Acord del Ple de data 29 de juliol de 2021 relatiu a la suspensió de llicències municipals, que textualment diu:  
  
«Primer. Suspendre la tramitació i l'atorgament de llicències d'obres, amb independència de la seua entitat, així com d'activitats, en l'illa de sòl urbà delimitada pels carrers Ventura Navarro, Rafael Duyos i Leopoldo Pardines i avinguda Joaquín Poveda, pels motius exposats en la part expositiva d'aquest acord.  
Segon. Aquesta suspensió potestativa tindrà el termini màxim d'un any, a comptar des de la publicació de l'acord en el Diari Oficial de la Generalitat Valenciana, sense perjudici del termini de suspensió automàtica que comporta l'acord pel qual se sotmeta a exposició pública la nova ordenació, si és el cas.  
Tercer. Ordenar la interrupció del procediment d'atorgament de llicències per a obres i d'activitats presentades amb anterioritat a la publicació d'aquest acord, si n'hi ha.  
Quart. Publicar aquest acord en el Diari Oficial de la Generalitat Valenciana, amb expressió dels recursos procedents en dret.»  
  
Cosa que es publica per a coneixement general, amb indicació que contra el present acord poden interposar-se, amb caràcter potestatiu, indistintament i alternativament, els següents recursos:  
- De reposició, davant el mateix òrgan que l'ha dictat, en el termini d'un mes, a partir de l'endemà de la publicació, considerant prorrogable l'endemà hàbil el termini marcat quan l'últim dia recaiguera en dia inhàbil.  
- Contenciós administratiu, davant el Jutjat Contenciós Administratiu d'Alacant, en el termini de dos mesos, comptats des de l'endemà de la publicació, i en el supòsit d'haver interposat amb anterioritat el de reposició, comptats a partir de la notificació de la resolució expressa o de la desestimació presumpta; s'entendrà desestimat si no hi ha resolució i notificació expressa en el termini d'un mes des de la interposició. Per a la interposició d'aquest recurs jurisdiccional no corre termini el mes d'agost.  
Tot això, sense perjudici de poder utilitzar altres mitjans d'impugnació si ho estima convenient, i del que es preveu, respecte a la competència territorial dels jutjats i tribunals d'aquest ordre, en l'article 14 de la Llei 29/1998, de 13 de juliol.  
  
Petrer, 2 d'agost de 2021.- L'alcaldessa: Irene Navarro Díaz.